Document ID: 32006R0211

KOMISIJAS REGULA (EK) Nr. 211/2006
(2006. gada 7. februāris),
ar ko paredz atkāpes no Regulas (EK) Nr. 1433/2003, kurā izklāstīti sīki izstrādāti noteikumi par to, kā piemērot Padomes Regulu (EK) Nr. 2200/96 attiecībā uz darbības fondiem, darbības programmām un finansiālu palīdzību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopējo organizāciju (1), un jo īpaši tās 48. pantu,
tā kā:
(1)
Komisijas Regulas (EK) Nr. 1433/2003 (2) 13. un 14. pantā paredzēts, ka kompetentā valsts iestāde vēlākais 15. decembrī pieņem lēmumu par programmām un fondiem vai par to grozījumiem pēc tam, kad ražotāju organizācijas saskaņā ar minētās regulas 11. un 14. pantu ir iesniegušas pieteikumus. Tomēr dalībvalstis pietiekami attaisnotu iemeslu dēļ var pagarināt minēto termiņu no 15. decembra līdz nākamā gada 20. janvārim.
(2)
Ir noskaidrojies, ka dažas dalībvalstis, saskaroties ar šā uzdevuma sarežģīto administratīvo pusi un pat izmantojot iespējas, ko sniedz termiņa pagarinājums līdz 20. janvārim, nespēj līdz minētajai dienai izpildīt savu pienākumu attiecībā uz pieteikumu apstrādi par kārtējo budžeta gadu. Tādēļ par 2006. budžeta gadu ir jāparedz atkāpes no dažiem Regulas (EK) Nr. 1433/2003 noteikumiem.
(3)
Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu,
IR PIEŅĒMUSI ŠO REGULU.
1. pants
1. Atkāpjoties no Regulas (EK) Nr. 1433/200313. panta 2. punkta noteikumiem un zināmā mērā arī no 2006. gada darbības programmām, dalībvalstis pietiekami attaisnotu iemeslu dēļ lēmumu attiecībā uz darbības programmām un darbības fondiem var pieņemt vēlākais 10. februārī pēc pieteikuma iesniegšanas.
2. Atkāpjoties no Regulas (EK) Nr. 1433/200314. panta 3. punkta noteikumiem un zināmā mērā arī no 2006. gada darbības programmām, dalībvalstis pietiekami attaisnotu iemeslu dēļ lēmumu attiecībā uz darbības programmas grozīšanu var pieņemt vēlākais nākamā gada 10. februārī pēc pieteikuma iesniegšanas.
3. Atkāpjoties no Regulas (EK) Nr. 1433/200316. panta 2. punkta noteikumiem un zināmā mērā arī no 2006. gada darbības programmām, tādas darbības programmas īstenošanu, kura apstiprināta, piemērojot šā panta 1. un 2. punktā paredzētās atkāpes, sāk vēlākais 15. februārī pēc minētās programmas apstiprināšanas.
4. Atkāpjoties no Regulas (EK) Nr. 1433/200317. panta noteikumiem un zināmā mērā arī no 2006. gada darbības programmām, dalībvalstīm, ja tās piemēro šā panta 1. un 2. punktā paredzētās atkāpes, vēlākais 10. februārī jāpaziņo ražotāju organizācijām, kāda ir apstiprinātā finansiālās palīdzības summa, un vēlākais 15. februārī jāpaziņo Komisijai, kāda ir finansiālās palīdzības kopsumma, kas apstiprināta par visām darbības programmām kopumā.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 7. februārī

Labels: 15
19
5
6